Gamtos apsaugos srityje pasirašyta sutartis su Jungtinių Tautų vystymo programa dėl informacijos ir valdymo centrų įkūrimo keturiose specialiosiose aplinkos apsaugos vietovėse (SAAV). Šių pastatų statyba buvo sustabdyta 2011 m. nutraukus sutartį. Iki šiol nebuvo galima jokia intervencija, o Kipro turkų bendruomenės partneriai dvejoja, ypač dėl vis dar neišspręsto konflikto su ankstesniu rangovu. Be to, projektuojant būtina atsižvelgti į aplinką ir pasiekti susitarimą su Kipro turkų bendruomene dėl projektavimo detalių.

2014 m. užbaigtas pagrindinis (9,8 mln. EUR) vietos infrastruktūros modernizavimo programos antrasis etapas, kurį įgyvendino JTVP. Septynerių metų programa buvo sudaryta iš daug dalių, įskaitant septintojo Limničio (Ješilirmako) sienos perėjimo punkto atidarymo darbus, pastatų saugos priemones Ledros (Lokmaci) sienos perėjimo punkte, asbesto vandens vamzdžių Nikosijoje keitimą, kultūros renginius, taip pat mažos vertės dotacijas sąmoningumą aplinkosaugos srityje skatinantiems renginiams Karpasijoje (Karpaze).

2008 m. įsteigtas Projektų valdymo skyrius (PVS), sukurtas dotacijų gavėjams remti, siekiant padidinti įgyvendinimo našumą ir tvarkingumą ar, pavyzdžiui, patikrinti galimai reikalavimų neatitinkančias išlaidas. Gruodžio mėn. pasibaigus sutarties galiojimui, sutartis dėl naujo PVS pasirašyta 2014 m. pabaigoje.

Ekonominę pažangą stebėjo Pasaulio banko pasitikėjimo fondas ir buvo rengiamos specialistų ataskaitos. 2014 m. pabaigoje ši veikla buvo beveik baigta. Šis darbas yra ypač svarbus atsižvelgiant į įgaliojimus pagal Pagalbos reglamentą, skatinantį ekonominį vystymąsi. Šiuo metu su Pasaulio banku rengiama nauja sutartis.

4.2.3.3 tikslas. Susitaikymo skatinimas, pasitikėjimo stiprinimo priemonės ir parama pilietinei visuomenei

Be žinios dingusių asmenų paieškos komitete, kuris remiamas pagal susitarimą dėl finansinio įnašo su Jungtinių Tautų vystymo programa (JTVP), pasiektas didžiausias iki šiol užfiksuotas metinis dingusiųjų identifikavimo skaičius (157). Iš 2001 dingusiųjų 948 buvo ekshumuoti, 564 palaikai – genetiškai identifikuoti ir grąžinti šeimoms. Darbas šioje srityje tampa vis sudėtingesnis, nes nauji informacijos šaltiniai yra menki, o galimos kapavietės yra sunkiai pasiekiamos. 2014 m. tik 17 proc. kasinėtų teritorijų rasta palaikų, nors 2014 m. suteiktas leidimas kasinėti kitoje teritorijoje, kuri anksčiau buvo nepasiekiama dėl Turkijos karinių pajėgų buvimo. Liepos mėn. du Kipro bendruomenių vadovai lankėsi antropologijos laboratorijoje ir pateikė bendrą raginimą, skatinantį liudytojus pateikti informaciją. Komunikacija yra svarbi Be žinios dingusių asmenų paieškos komiteto darbo dalis. Pagal Pagalbos reglamentą jam bus suteikta parama balandžio mėn. Nikosijoje surengtą parodą, atskleidžiančią sunkų abiejų bendruomenių mokslininkų grupių darbą,, parodant kitose Kipro vietovėse ir užsienyje. Maždaug 70 proc. viso Be žinios dingusių asmenų paieškos komiteto finansavimo suteikta pagal Pagalbos reglamentą. Gruodžio mėn. su JTVP pasirašytas naujas 2,6 mln. EUR įgaliojimo susitarimas.

Kultūros paveldo apsaugossrityje, remiant abiejų bendruomenių Kultūros paveldo techninį komitetą, buvo toliau daroma nemaža pažanga: baigti Mustafa Pasha mečetės (buvusios Stavros bažnyčios) Famagustoje, Paphos hamamo (viduramžių turkiška pirtis) ir Agios Nicolaos bažnyčios Sirianochoryje (Jailoje) darbai. Deneia (Denya) mečetės antrojo etapo darbai buvo baigti. Šis projektas labai svarbus stiprinant abiejų bendruomenių tarpusavio pasitikėjimą. Liepos mėn. papildomai skirta 1,3 mln. EUR kitiems siena apjuosto Famagustos miesto objektams, t. y. dalies sienų tarp Otelo ir Arsenalo bokštų, Ravelin vartų dalies, į kurią pirmiausi patenka lankytojai, restauracijai ir Martinengo bastiono išsaugojimui. Svarbu kuo greičiau imtis priemonių, siekiant užkirsti kelią tolesniam pastatų būklės blogėjimui. Gruodžio mėn. su JTVP pasirašytas naujas 1,4 mln. EUR įgaliojimo susitarimas (trečias šios programos etapas), pagal kurį iš viso iki šiol kultūros paveldo apsaugai suteikta ES paramos suma pasiekė 6,7 mln. EUR.

2014 m. pasirašyta dešimt naujų dotacijų pagal 4-ąjį Veiklios Kipro pilietinės visuomenėskvietimą teikti paraiškas (2,5 mln. EUR) . Dotacijomis siekiama sustiprinti Kipro turkų pilietinę visuomenę, jos susitaikymą ir pasitikėjimą. Buvo skatinamas rūpinimasis aplinkos apsauga ir žmogaus teisėmis ir siūloma įsitraukti į kultūros ir sporto veiklą. Buvo paskelbtas konkursas pilietinės visuomenės sektoriui teikti techninę paramą, taip siekiant papildyti pagalbą dotacijomis.

4.2.4.4 tikslas. Kipro turkų bendruomenės priartinimas prie ES

2014–2015 mokslo metai buvo pirmieji, kuriems taikomas 2013 m. su Britų Taryba pasirašytas dvejų metų įgaliojimo susitarimas dėl stipendijos schemos valdymo, suteikiant Kipro turkų studentams, mokslininkams ir specialistams galimybę studijuoti ES. Pirmaisiais metais susidurta su keliais šios tretiems asmenims perduotos veiklos įgyvendinimo sunkumais. Vis dėlto pagal šią schemą 2014 m. suteikta 115 dotacijų. Daug dėmesio skirta studentų informavimui apie studijų galimybes už Jungtinės Karalystės ribų, siekiant paskatinti Kipro turkų bendruomenę rinktis kitas Europos kultūras. Dar 20 subsidijų Komisija suteikė tiesiogiai pagal ankstesnį 2013–2014 mokslo metų kvietimą teikti paraiškas.

Pirmasis Informacinio centro projektas, kurio tikslas – informuoti visuomenę apie ES politiką bei Pagalbos programą ir pagerinti bendrąsias žinias apie ES rengiant seminarus, praktinius užsiėmimus ir patrauklius renginius, baigtas 2013 m. Nauja Informacinio centro paslaugų sutartis išlaikant tuos pačius įgaliojimus pasirašyta gruodžio mėn.

4.2.5.5 ir 6 tikslai. Kipro turkų bendruomenės rengimas priimti ir įgyvendinti acquis

Pagal Komisijos techninės paramos ir informacijos mainų programą (TAIEX) Kipro turkų bendruomenei padedama pasirengti įgyvendinti ES acquis, kai Kipro problema bus išspręsta. 2014 m. daugiausiai dėmesio skirta 16 pagrindinių acquis sričių. 2014 m. buvo atlikta nauja ES valstybių narių ekspertų atranka, tačiau vėluojant susitarti su paramos gavėjais dėl atrankos procedūros bendras 2014 m. veiksmų skaičius (221) buvo mažesnis nei ankstesniais metais. TAIEX veiklą sudarė mokymai, praktiniai užsiėmimai, pažintiniai vizitai ir teisės ekspertų konsultacijos.

Kipro turkų bendruomenės rengimasis ateityje įdiegti acquis vis dar yra ribotas. Kliudo riboti teisės aktų rengimo gebėjimai, nevisiškas jų įgyvendinimas ir tai, kad priimta vis dar nedaug teisės aktų, kuriais siekiama suderinimo su acquis. Vis dėlto 2014 m. priimti svarbūs teisės aktai dėl maisto ir pašarų bei produktų saugos, o antrojoje metų pusėje darbai su teisės aktais buvo tęsiami ir vyko sparčiai.

Toliau buvo remiama prekyba per žaliąją liniją (Reglamentas Nr. 866/2004). ES valstybių narių ekspertai vykdė reguliarius bulvių ir citrusinių vaisių gaminių fitosanitarinius tyrimus. Be to, nepriklausomi ekspertai parengė atnaujintą sąrašą laivų, kurių laimikiu galima prekiauti per žaliąją liniją.

4.3.Finansinis vykdymas (sutartys ir mokėjimai)

4.3.1.Sutarčių sudarymas

2014 m. įsipareigojimai siekė 26,5 mln. EUR. Didelė dalis viešųjų pirkimų, ypač susijusių su technine parama, bus baigti 2015 m. pradžioje. Remiantis pastarųjų trejų metų esminėmis pastangomis pabaigti sutartis, programa, pagal kurią trečiosioms šalims užsakomi ir supaprastinami veiksmai, 2015 m. įsipareigojimų lygis turėtų ir toliau kilti, kad atitiktų metinių programų kiekį.

4.3.2.Mokėjimai

2014 m. mokėjimai siekė 21 mln. EUR. Tikimasi, kad mokėjimo tendencija kils į viršų, nes didėja įsipareigojimų apimtis.

4.4.Stebėsena